Mustii

Thomas Mustin (), kjend under artistnamnet Mustii, er ein belgisk songar og skodespelar. Han er dommar i Drag Race Belgique, og representerte Belgia i Eurovision Song Contest 2024 i Malmö.

 Karriere 
Mustin fullførte teaterstudia sine i 2012 ved Institut des Arts de Diffusion i Louvain-la-Neuve. Deretter deltok han på innspelingane av den franske TV-serien À tort ou à raison, som er regissert av Alain Brunard. I tillegg spela han rolla som Benvolio i ei teateroppsetjing av Romeo og Julie som var regissert av Yves Beaunesne. Oppsetjinga markerte opninga på det nye Théâtre de Liège.

I 2014 skreiv Mustin kontrakt med plateselskapet Black Gizah Records, og hans fyrste singel «The Golden Age» blei spelt jamleg på mange radiostasjonar i Flandern og Vallonia.

I desember 2016 blei Mustin nominert i seks ulike kategoriar på D6bels Music Awards, der han vann pris i ein av kategoriane.

Den 30. august 2023 blei det offentleggjord at Mustin skulle representere Belgia i Eurovision Song Contest 2024. Den 20. februar 2024 blei bidraget han skulle delta med, «Before the Party’s Over», gjeve ut saman med ein tilhøyrande musikkvideo. Mustin og «Before the Party’s Over» deltok i den andre semifinalen torsdag 9. mai 2024. Der enda han på 13.-plass av 16 bidrag og kvalifiserte seg ikkje til finalen laurdag 11. mai.

 Kjelder 

Denne artikkelen bygger på «Mustii» frå , den 29. desember 2024.  

Kategori:Belgiske songarar
Kategori:Belgiske skodespelarar
Kategori:Belgiske Eurovision Song Contest-deltakarar
Kategori:Belgiske Eurovision Song Contest-låtskrivarar
Kategori:Eurovision Song Contest 2024-deltakarar
Kategori:Eurovision Song Contest 2024-låtskrivarar